**ТЕХНИЧЕСКИ ИЗИСКВАНИЯ, КАСАЕЩИ ФОРМАТА, ОФОРМЛЕНИЕТО И СЪДЪРЖАНИЕТО, СЪГЛАСНО КОИТО ДА СЕ ИЗГОТВИ ПРОЕКТЪТ НА УЧЕБНОТО ПОМАГАЛО**

Разработеният проект на учебно помагалo се представя в деловодството на МОН, като проектът се предоставя на електронен носител (записани на USB флаш памет) във формат pdf и в word. Във формат word се представя текстът на учебното помагало с вмъкнати или посочени номерата на илюстрациите.

Разработеното и предоставеното във формат pdf учебно помагало може да бъде оформено с графичен дизайн (на вътрешното тяло и корици) съгласно виждането на авторския екип.

Окончателното оформление на дизайна на учебното помагало, свързан с подготовката за публикуването му в електронен вид и за отпечатване, ще се извърши от Национално издателство за образование и наука „Аз-буки“.

Като отделни файлове и с висока резолюция се предоставят и всички илюстративни материали, включени в проекта на помагалото (илюстрации, фотографии, снимки, графики, таблици и други) – във формат, подходящ за четене и обработка с масово използвани за подобни цели програми.

В случай че към внесения проект са разработени и електронни ресурси (видеозапис, аудиозапис, анимация, изображения, симулации, интерактивни тестове и др.), същите се представят на електронен носител към него.

Учебното помагало във формат pdf, текстът на помагалото във формат word и илюстративните материали се изпращат като приложение (attachment) към съпровождащо електронно писмо и на електронните адреси на членовете на екипа за управление на модула.

Текстът се оформя във формат А4; шрифт Times New Roman; размер 12р; междуредие 1,5; отстъп в началото на всеки параграф 1 см; двустранно подравнен (justified).

В началото на учебното помагало се разполага съдържание, което включва всички теми от учебното помагало с посочени страниците, на които се намират.

Не се поощрява прекомерното форматиране на самия текст по отношение на подчертаване, табулиране, използване на булети и др. Табулатори се допускат само при оформяне на таблици.

Фигурите (илюстрациите) и техните надписи – освен в основния текст – се представят и отделно в допълнителен файл.

Бележки и пояснения в текста се оформят с горен индекс като бележки под линия (footnotes).

Цитираната литература се изброява в списък в края на текста: автор, година на издаване, заглавие, град на издаване и име на издателя (печатницата). Списъкът на ползваната литература трябва да съдържа литературни източници, които са достъпни за проверка или справки. Всички останали източници (включително интернет източници), както и допълнителни сведения се посочват като „бележки“. При включване в учебното помагало на кодове за бърз достъп (QR кодове) или интернет адреси за достъп до определено съдържание, в края на изданието се посочва списък на източниците, до които водят тези кодове или интернет адреси.

В изготвеното по модула учебно помагало не се допуска наличие на чужди текстове и техни преводи на чужд език по смисъла на Закона за авторското право и сродните му права.

Учебното помагало следва да съдържа разработени всички теми/подтеми от съответната учебна програма.

Учебното помагало следва да представя в синтезиран вид новите знания, както и да съдържат примерни теми за дискусии, дебати и проекти, свързани с представената тема.